cyanic-selkie/wikianc huggingface dataset:
खसरा
संकेत और लक्षण
खसरे के खास लक्षणों में चार दिन का बुखार, तीनों सी -कफ (खांसी), कोरिज़ा (बहती हुई नाक) और नेत्रश्लेष्मलाशोथ (लाल आंखें) शामिल है। बुखार 40°C(104°F) तक पहुंच सकता है। खसरे के समय मुंह के अंदर दिखाई देने वाले कॉपलिक धब्बे रोगनिदानात्मक हैं, लेकिन अक्सर ये दिखाई नहीं देते हैं, यहां तक कि खसरे के असली मामलों में भी, क्योंकि वे क्षणिक होते हैं और उत्पन्न होने के एक दिन के भीतर ही गायब हो जाते हैं।
खसरे के दाने, खास तौर पर व्यापक मेकुलोपापुलर, एरीथेमेटस दानों के रूप में वर्णित किये जाते हैं, जो बुखार होने के कई दिनों के बाद शुरू होते हैं। यह सिर से शुरू होता है और बाद में पूरे शरीर में फैल जाता है, इससे अक्सर खुजली होती है। इस दाने को "दाग़" कहा जाता है, जो गायब होने से पहले, लाल रंग से बदलकर गहरे भूरे रंग का हो जाता है।
जटिलताएं
खसरे की जटिलताएं अपेक्षाकृत साधारण ही हैं, जिसमें हल्के और कम गंभीर दस्त से लेकर, निमोनिया और मस्तिष्ककोप, (अर्धजीर्ण कठिन संपूर्ण मस्तिष्‍क शोथ), कनीनिका व्रणोत्पत्ति और फिर उसकी वजह से कनीनिका में घाव के निशान रह जाने के खतरे हैं। आमतौर पर जटिलताएं वयस्कों में ज्यादा होती हैं जो वायरस के शिकार हो जाते हैं।
विकसित देशों में स्वस्थ लोगों में खसरे की वजह से मौत की दर प्रति हज़ार में तीन मौतें या 0.3% है। अविकसित देशों में कुपोषण और बुरी स्वास्थ्य सेवा की अधिकता की वजह से मृत्यु दर 28% की ऊंचाई तक पहुंच गयी है। प्रतिरक्षा में अक्षम मरीज़ों में (उदाहरण के रूप में एड्स पीड़ित लोगों में) मृत्यु दर लगभग 30% है।
कारण
खसरा के रोगियों को सांस लेने की सुविधाओं के साथ रखा जाना चाहिए. केवल मनुष्य ही खसरा के ज्ञात पोषक हैं, हालांकि यह वायरस गैर मानव पशु प्रजातियों को भी संक्रमित कर सकता है। मीजल्स रूबेला जीसे हम खसरा कहते है। मिजिल्स रूबेला से ग्रस्त व्यक्ति के संपर्क में आने से भी यह रोग दूसरे व्यक्ति को संक्रमणीत कर सकता है। रोगी के छीकने और खासने से यह वायरस फैलता है। छोटे शिशु को अगर निमोनिया,दस्त,क्रुप हो जाये तो यह भी एक कारण होता है। बड़े व्यक्तियों में भी यह बीमारी गंभीर रूप से होने की संभावना होती है।
निदान
खसरे के रोग का निदान करने के लिए कम से कम तीन दिन के बुखार के साथ ही तीन सी (खांसी, सर्दी-जुकाम, नेत्रश्लेष्मलाशोथ) (कफ, कोरिज़ा, कंजंक्टीवाइटिस) में से एक का होना अति आवश्यक है।कोप्लिक्स के दाग के निरीक्षण से भी खसरे का निदान हो सकता है। वैकल्पिक रूप से, खसरे का प्रयोगशाला निदान श्वसन के नमूनों से खसरा के सकारात्मक आईजीएम प्रतिपिण्डों या खसरे के वायरस आरएनए के अलगाव की पुष्टि होने से किया जा सकता है। बच्चों में जहां शिराछेदन अनुपयुक्त होता है, वहां विशिष्ट आइजीए जांच के लिए लारमय खसरा की लार को इक्ट्ठा किया जा सकता है। खसरा के अन्य रोगियों के साथ सकारात्मक संपर्क में आना महामारी विज्ञान में मजबूत प्रमाण जोड़ सकते हैं। संक्रमित व्यक्ति के साथ सेक्स के माध्यम से वीर्य, लार या बलगम सहित, किसी भी तरह का कोई भी संपर्क संक्रमण पैदा कर सकता है।
रोकथाम
विकसित देशों में अधिकतर बच्चों को 18 महीने की आयु तक साधारण तौर पर त्रि-स्तरीय एमएमआर वैक्सीन (खसरा, कण्ठमाला और रुबेओला) के भाग के रूप में खसरा के खिलाफ प्रतिरक्षित कर दिया जाता है। इससे पहले आमतौर पर 18 महीने से छोटे बच्चों को यह टीका नहीं दिया जाता है क्योंकि गर्भावस्था के दौरान मां के शरीर से इनके अंदर खसरा विरोधी प्रतिरक्षक-ग्लॉब्युलिन (प्राकृतिक प्रतिरक्षी) संचारित हो जाते हैं। रोगक्षमता की दरों को बढ़ाने के लिए आमतौर पर चार और पांच साल के बच्चों को दूसरी खुराक दी जाती है। खसरा को अपेक्षाकृत असामान्य बनाने के लिए ही टीकाकरण की दरों को काफी बढ़ा दिया गया था। यहां तक कि कॉलेज के छात्रावास या इसी तरह के समायोजन में अक्सर स्थानीय टीकाकरण कार्यक्रम में ऐसा एक मामला उजागर होता है, यदि ऐसे लोगों में से किसी एक की पहले से प्रतिरक्षा नहीं हुई हो.
विकासशील देशों में जहां खसरा उच्च स्थानिक है, वहां डब्ल्यूएचओ ने छह महीने और नौ महीने की उम्र में टीके की दो खुराक देने का सुझाव दिया है। बच्चा एचआईवी संक्रमित हो या नहीं उसे टीका दिया जाना चाहिए. एचआईवी संक्रमित शिशुओं में टीका कम प्रभावी है, लेकिन प्रतिकूल प्रतिक्रिया के जोखिम कम हैं।
टीका नहीं लिये होने पर आबादी को रोग का खतरा रहता है। 2000 के प्रारंभ में उत्तरी नाइज़ीरिया में धार्मिक और राजनीतिक आपत्तियों के कारण टीकाकरण की दरों में गिरावट आयी और तेजी से मामलों में इजाफा हुआ और सैकड़ों बच्चों की मौत हो गयी।
1998 में संयुक्त राज्य में एमएमआर टीका विवाद में एमएमआर के संयुक्त टीके (बच्चों को मम्प्स, मीज़ल्स और रुबेओला का टीकाकरण दिया जा रहा था) और स्वलीनता (ऑटिज़्म) में संभावित कड़ी होने के बाद भी "खसरा पार्टी" में इज़ाफा हुआ, जहां माता-पिता ने अपने बच्चों को जानबूझकर इंजेक्शन न दिलाकर मीज़ल्स होने दिया, इस उम्मीद पर कि ऐसा करने से उनकी रोग प्रतिरोधक क्षमता बढ़ जायेगी. इस अभ्यास से बच्चों में कई जानलेवा बीमारियां पैदा हो गयीं, इसी वजह से सार्वजनिक स्वास्थ्य अधिकारियों ने ऐसा करने से रोका. वैज्ञानिक सबूत इस परिकल्पना का समर्थन बिल्कुल नहीं करते हैं कि स्वलीनता (ऑटिज़्म) में एमएमआर की कोई भूमिका है। 2009 में, संडे टाइम्स की रिपोर्ट में कहा गया कि वेकफील्ड ने 1998 में अपने अखबारों में रोगियों की संख्या में हेरफेर किया और गलत परिणाम दिखाते हुए स्वलीनता के साथ संबंध दर्शाया था। द लान्सेट ने 2 फ़रवरी 2010 को 1998 के अखबार को झुठला दिया. जनवरी 2010 में, शिष्ट बच्चों के एक अन्य अध्ययन में पाया गया कि खसरा, कण्ठमाला और रूबेला जैसे रोग के लिए टीकाकरण ऑटिस्टिक (स्वलीनता) के विकार को बढ़ावा देने का जोखिम कारक नहीं था, बल्कि जिन मरीजों ने टीका लगवा लिया था उन मरीजों में ऑटिस्टिक के विकार पैदा होने का खतरा थोड़ा कम था, हालांकि इसके पीछे के तंत्र की वास्तविक कार्रवाई अज्ञात है और यह परिणाम संयोग हो सकता है।
ब्रिटेन में ऑटिज़्म से संबंधित एमएमआर अध्ययन की वजह से टीकाकरण के प्रयोग में तेजी से कमी आयी और फिर से खसरे के मामलों की वापसी हुई: 2007 में वेल्स और इंग्लैंड में खसरे के 971 मामले सामने आये, जो अब तक के खसरे के मामलों में सबसे ज्यादा वृद्धि दर्शाता है, जबकि 1995 में खसरे के रिकार्ड रखने की शुरूआत की गयी थी। 2005 में इंडियाना में खसरे का प्रकोप उन बच्चों पर पड़ा जिनके मां-बाप ने टीकाकरण से इंकार कर दिया था।
मीज़ल्स इनिशियेटिव के सदस्यों द्वारा जारी किये गये एक संयुक्त बयान में खसरे के खिलाफ लड़ाई का एक और फायदा सामने आया: "खसरा टीकाकरण अभियानों ने अन्य कारणों से हो रही बच्चों की मौतों में कमी करने में महत्वपूर्ण योगदान दिया है। वे अन्य जीवन रक्षक उपायों - जैसे कि मलेरिया से बचने के लिए मच्छरदानी, कीड़े मारने वाली दवा और विटामिन ए जैसी परिपूरक दवाओं का वितरण करने वाला जरिया बन गये हैं। खसरा टीकाकरण को अन्य स्वास्थ्य हस्तक्षेपों से मिलाना मिलेनियम डेवलप्मेंट गोल संख्या 4 (सहस्राब्दि विकास लक्ष्य) की उपलब्धि में एक महत्वपूर्ण योगदान है: 1990 से 2015 तक बच्चों की मौत में दो तिहाई कटौती करना."
उपचार
वहां खसरे के लिए कोई विशेष उपचार नहीं है। हल्के और सरल खसरा से पीड़ित अधिकांश रोगी आराम और सहायक उपचार से ठीक हो जाएंगे. हालांकि, यदि मरीज अधिक बीमार हो जाता है, तब चिकित्सा सलाह लेना महत्वपूर्ण हो जाता है, क्योंकि हो सकता है उनमें जटिलताएं विकसित हो रही हों.
कुछ रोगियों में खसरे की अगली कड़ी के रूप में निमोनिया का विकास हो सकता है। अन्य जटिलताओं में कान का संक्रमण, ब्रोंकाइटिस (श्वसनीशोथ) और इन्सेफेलाइटिस (मस्तिष्कशोथ) शामिल हैं। तीव्र खसरा श्वसनीशोथ से होने वाली मृत्यु की दर 15% है। हालांकि खसरा मस्तिष्कशोथ का कोई विशेष इलाज नहीं है, प्रतिजैविक निमोनिया के लिए प्रतिजैविकों की जरूरत होती है, खसरे के बाद विवरशोथ और श्वसनीशोथ हो सकता है।
अन्य सभी उपचार के साथ बुखार कम करने और दर्द कम करने के लिए आइबुफेन या एक्टेमिनोफेन (पैरासीटामोल भी कहा जाता है) दिया जा सकता है और यदि आवश्यक हो, तेज खांसी से राहत पाने के लिए श्वसनी विस्फारक (ब्रान्कोडायलेटर) भी दिया जा सकता है। ध्यान रहे कि छोटे बच्चों को बिना चिकित्सा सलाह के कभी भी एस्पिरीन नहीं दी जानी चाहिए क्योंकि इससे रे'ज सिंड्रोम जैसी बीमारी होने का खतरा रहता है।
इलाज में विटामिन ए के उपयोग की जांच की जा चुकी है। इसके इस्तेमाल से होनेवाले प्रयोग की व्यवस्थित समीक्षा करने से समग्र मृत्यु दर में कमी लाने में कोई सफलता नहीं मिली, लेकिन इसने 2 साल से कम उम्र के बच्चों की मृत्यु दर को जरूर कम किया।
पूर्वानुमान
हालांकि खसरे से पीड़ित अधिकतर मरीज बच गये, लेकिन कई जटिलताएं रह गयीं और अक्सर जटिलताएं पैदा होती हैं तथा उनमें श्वसनीशोथ, निमोनिया, मध्य कर्णशोथ, रक्तस्रावी (हेमरैगिक) जटिलताएं, तीव्र प्रसरित मस्तिष्क सुषु्म्ना शोथ, तीव्र खसरा मस्तिष्कशोथ, अर्धजीर्ण कठिन संपूर्ण मस्तिष्‍क शोथ एसएसपीई (sspe) अंधत्व, वधिरता और मौत भी शामिल हो सकती है। सांख्यिकीय तौर पर खसरा के 1000 मामलों में से 2-3 मरीज मर जाते हैं और 5-105 जटिलताओं से पीड़ित रहते हैं। जिन रोगियों में जटिलताएं पैदा नहीं होती हैं, आमतौर पर उनके रोग का निदान बढ़िया होता है। हालांकि, अधिकांश मरीज बच जाते हैं फिर भी टीका लगाना अति महत्वपूर्ण है क्योंकि खसरा के 15 प्रतिशत मरीजों में जटिलताएं मिलती हैं, कुछ में बहुत कम तो दूसरों में (जैसे कि अर्धजीर्ण कठिन संपूर्ण मस्तिष्‍क शोथ) आम तौर पर बहुत घातक जटिलताएं होती हैं। इसके अलावा, भले ही वह रोगी खसरा से सिक्वेला या मृत्यु के बारे में चिंतित न हो लेकिन वह निमोनिया की विशाल कोशिका से प्रतिरक्षा में अक्षम रोगियों तक बीमारी फैला सकता है, जिनकी मृत्यु का जोखिम बहुत अधिक रहता है। खसरे के वायरस के संक्रमण का एक और गंभीर खतरा तीव्र खसरा श्वसनीशोथ है। यह खसरे के दाने का निकलना शुरू होने के दूसरे दिन से लेकर एक सप्ताह तक, बहुत तेज बुखार, गंभीर सिर दर्द, कंपकंपी और अस्वाभाविक मनोभाव के साथ शुरू होता है। इससे रोगी कोमा में जा सकता है, उसकी मृत्यु भी हो सकती है या उसके मस्तिष्क को क्षति पहुंच सकती है।
महामारी विज्ञान (एपिडेमियोलॉजी)
विश्व स्वास्थ्य संगठन डब्ल्यूएचओ (WHO) के अनुसार, खसरे का टीका लगाने का प्रमुख कारण यह है कि यह बच्चों के मृत्यु दर को रोकने में काफी सहायक है। दुनिया भर में, मीज़ल्स इनिशियेटिव के भागीदारों, द अमेरिकन रेड क्रॉस, द यूनाइटेड स्टेट्स सेंटर्स फॉर डिज़िज़ कंट्रोल एंड प्रिवेंशन सीडीसी (CDC), द यूनाइटेड नेशंस फाउंडेशन, यूनिसेफ और विश्व स्वास्थ्य संगठन डब्ल्यूएचओ (WHO), के नेतृत्व में टीकाकरण अभियान से मृत्यु दर में काफी कमी आई है। विश्व स्तर पर, खसरे से हो रही मौतों में 60% की अनुमानित गिरावट देखी गयी, 1999 में हुई 873,000 मौतों की तुलना में 2005 में केवल 345,000 मौतें हुईं. विश्व स्तर पर 2008 में हुई 164,000 तक मौतों में गिरावट आने का अनुमान है, जिसमें दक्षिण-पूर्व एशियाई क्षेत्र में 2008 में 77% लोगों का निधन खसरा की वजह से हुआ।
डब्ल्यूएचओ (WHO) के छह में से पांच क्षेत्रों ने खसरा को समाप्त करने का लक्ष्य निर्धारित किया है और मई 2010 में 63 वें वर्ल्ड हेल्थ असेंबली में प्रतिनिधियों ने 2000 में देखे गये स्तर से 2015 तक खसरे की वजह से होने वाली मृत्यु दर में 95% की कटौती के वैश्विक लक्ष्य पर सहमति बनाई है तथा साथ ही इसके पूरी तरह से उन्मूलन की दिशा में कदम उठाने का निश्चय किया है। हालांकि, मई 2010 में वैश्विक स्तर पर इसके पूर्ण उन्मूलन की किसी विशिष्ट तिथि का लक्ष्य तय करने पर अभी तक सहमति नहीं हुई है।
इतिहास
165-180 ई.पू. का एन्टोनिन प्लेग, जो प्लेग ऑफ गालेन के नाम से भी जाना जाता है, चेचक या खसरा के रूप में वर्णित है। इस बीमारी ने कुछ क्षेत्रों में एक तिहाई से अधिक की आबादी और रोमन सेना को पूरी तरह से खत्म कर दिया. पहली बार खसरा के साथ उसके भेद चेचक और छोटी माता के वैज्ञानिक विवरण पता करने का श्रेय फारसी चिकित्सक मोहम्मद इब्न ज़कारिया अर-रज़ी को जाता है, जो पश्चिम में "राज़ेस" के नाम से जाने जाते हैं, जिन्होंने द बुक ऑफ स्मॉल पॉक्स एंड मीज़ल्स (अरबी में: किताब फी अल ज़दारी-वा अल-हस्बा) शीर्षक पुस्तक प्रकाशित की.
खसरा एक स्थानिक रोग है, जिसका अर्थ है कि यह एक समुदाय में लगातार मौजूद रहता है और अधिकतर लोग इससे प्रतिरोध की क्षमता का विकास कर लेते हैं। ऐसी आबादी में जिसका सामना खसरा जैसी बीमारी से नहीं हुआ हो, एक नये रोग से सामना होने पर विनाशकारी परिणाम हो सकते हैं। 1529 में, क्यूबा में खसरे की महामारी ने दो तिहाई वाशिंदों की जान ले ली जो पहले चेचक से बच गये थे। दो साल बाद होंडूरस की आधी आबादी की मौत खसरे की वजह से हुई थी, जिसने मेक्सिको, सेंट्रल अमेरिका और इंका सभ्यता को उजाड़ दिया था।
मोटे तौर पर पिछले 150 वर्षों में खसरा से विश्वभर में 200 लाख लोगों के मारे जाने का अनुमान है। 1850 में खसरा ने हवाई की आबादी के पांचवे हिस्से को मार दिया था। 1875 में खसरा से फिजी के 40,000 लोगों की मौत हो गयी, जो अनुमान के तौर पर पूरी आबादी का एक तिहाई हिस्सा था। 19 वीं सदी में इस रोग ने अंडमानी आबादी का भी नाश कर दिया. 1954 में संयुक्त राष्ट्र अमेरिका के एक 11 वर्षीय बच्चे डेविड एडमॉनस्टन के शरीर से इस बीमारी को फैलाने वाले वायरस को अलग किया गया था और उसे चूजे के भ्रूण उत्तक संस्कृति पर अनुकूलित और प्रचारित किया गया। अब तक खसरा वायरस के 21 उपभेदों की पहचान की गई है। मर्क में मोरिस हिलमैन ने पहले सफल वैक्सीन को विकसित किया। 1963 में इस बीमारी की रोकथाम के लिए लाइसेंस प्राप्त टीके उपलब्ध हो गये।
हाल की महामारियां
2009 में सितंबर के शुरुआत में दक्षिण अफ्रीका में गोटांग के एक शहर जोहान्सबर्ग में खसरा के 48 मामलों की सूचना मिली. इस महामारी के तुरंत बाद सरकार ने सभी बच्चों को टीका लगाये जाने का आदेश जारी कर दिया. उस समय सभी स्कूलों में टीकाकरण कार्यक्रम शुरू किया गया और अभिभावकों को अपने छोटे बच्चों को टीका दिलवाने की सलाह दी जाती थी। कई लोग टीकाकरण कराने के लिए तैयार नहीं होते थे, क्योंकि उनका मानना था कि यह असुरक्षित और अप्रभावी है। स्वास्थ्य विभाग ने जनता को यकीन दिलाया कि उनका कार्यक्रम वास्तव में सुरक्षित है। अटकलें लगायी जाती थीं कि पता नहीं नई सूइयों का इस्तेमाल किया भी जाता था या नहीं. मध्य अक्टूबर तक कम से कम 940 मामलों को दर्ज किया गया था, जिनमें 4 मौतें हुई थीं।
19 फ़रवरी 2009 को उत्तरी वियतनाम के 12 प्रांतों में खसरा के 505 मामलों की सूचना मिली, जिसमें हनोई के 160 मामले दर्ज किये गये थे। मस्तिष्कावरणशोथ (मैनिंजाइटिस) और मस्तिष्कशोथ (इन्सेफेलाइटिस) सहित उच्च दर की जटिलताओं ने स्वास्थ्य कर्मचारियों को चिंता में डाल दिया था और यू.एस.सीडीसी (U.S.CDC) ने सभी पर्यटकों को खसरे का टीका दिलाये जाने की सिफारिश कर दी थी।
1 अप्रैल 2009 को उत्तरी वेल्स के दो स्कूलों में महामारी फैल गयी। वेल्स में वाइगोल जॉन ब्राइट और वाइगोल फॉर्ड डफरिन को यह बीमारी हुई थे, इसलिए वे पूरी कोशिश करते थे कि हर बच्चे को खसरे का टीका लगे.
2007 में जापान में विशाल महामारी फैल गयी जिसकी वजह से अधिकतर विश्वविद्यालयों और दूसरे संस्थानों को बंद कर दिया गया ताकि इस बीमारी को फैलने से रोका जा सके.
इज़रायल में अगस्त 2007 और मई 2008 के बीच में इस बीमारी के तकरीबन 1000 मामलों की सूचना मिली थी (इससे ठीक एक साल पहले इसके विपरीत सिर्फ कुछ दर्जन मामले ही दर्ज किये गये थे). रूढ़िवादी यहूदी समुदायों में कई बच्चों को टीकाकरण कवरेज से अलग रखने के कारण वे इस बीमारी से प्रभावित हुए. 2008 में यह बीमारी स्थानीय थी जिसकी वजह से 2008 में ब्रिटेन में इस बीमारी के 1,217 मामलों का निदान किया गया था। और [[स्विट्जरलैंड, इटली तथा आस्ट्रिया]] से भी महामारी की खबरें मिलीं. इसके लिए टीकाकरण की कम दर जिम्मेदार हैं।
मार्च 2010 में फिलीपींस ने खसरा के मामलों को लगातार बढ़ता देख महामारी की घोषणा कर दी.
इवान बूनिन
रूसी कवि और लेखक
खसरा
अमेरिका
उत्तरी, केंद्रीय और दक्षिणी अमेरिका से स्वदेशी खसरा के पूर्ण रूप से सफाया होने की घोषणा की गयी; 12 नवम्बर 2002 को इस क्षेत्र में एक आखिरी स्थानीय मामले की सूचना मिली; पर उत्तरी अर्जेंटीना, कनाडा के ग्रामीण प्रांतों में, खासकर ओंटारियो, क्युबेक और अल्बर्टा के कुछ क्षेत्रों में मामूली स्थानीय स्थिति बनी हुई है। हालांकि दुनिया के दूसरे प्रदेशों से खसरा के वायरसों का आयात होने से महामारियां अब भी हो रही हैं। जून 2006 में, बोस्टन में महामारी फैल गयी जब वहां का एक निवासी भारत में संक्रमित हुआ और अक्टूबर 2007 में मिशिगन की एक लड़की को टीका लगाया गया, जब वह स्वीडन में इस बीमारी का शिकार हुई.
1 जनवरी और 25 अप्रैल 2008 के बीच संयुक्त राष्ट्र में खसरा के 64 मामलों की पुष्टि हुई और सेंटर फॉर डिसिज़ कंट्रोल एंड प्रीवेंशन को दर्ज की गयी, जो 2001 के बाद से किसी भी वर्ष में दर्ज की गयी रिपोर्ट में सबसे अधिक है। संयुक्त राष्ट्र अमेरिका में अन्य देशों से खसरा के आयात के 64 मामलों में से 54 संयुक्त राज्य अमेरिका से सम्बंधित थे और 64 में से 63 रोगी ऐसे थे जिन्हें टीका नहीं दिया गया था या अन्य टीकाकरण की स्थिति से अज्ञात थे।
9 जुलाई 2008 तक 15 राज्यों में कुल 127 मामलों की सूचना मिली (जिनमें से 22 एरिजोना के थे), जो 1997 के बाद से सबसे बड़ा प्रकोप था (जब 138 मामलों की सूचना दी गयी थी). अधिकांश मामलों का अधिग्रहण संयुक्त राज्य के बाहर हुआ और वे व्यक्ति प्रभावित हुए जिन्हें टीका नहीं दिया गया था।
30 जुलाई 2008 तक मामलों की संख्या बढ़कर 131 तक पहुंच गयी। इनमें से आधे, में वे बच्चे शामिल हैं जिनके माता पिता ने अपने बच्चों का टीकाकरण कराने से मना कर दिया था। 131 मामले 7 विभिन्न महामारियों में हुए थे। कोई मौत नहीं हुई थी और १५ लोगों को अस्पताल में दाखिल करना पड़ा था। 11 मामलों में रोगियों ने खसरा के टीके की कम से कम एक खुराक प्राप्त की थी। 122 मामले ऐसे थे जिसमें बच्चों को टीका नहीं दिया गया था या जिनके टीकाकरण की स्थिति अज्ञात थी। इनमें से कुछ एक वर्ष की आयु से कम के थे और इतनी कम उम्र के थे जब टीकाकरण की सिफारिश की जाती है, लेकिन 63 मामलों में धार्मिक या दार्शनिक कारणों से टीकाकरण कराने से मना कर दिया गया था।
मगरूखाल, सल्ट तहसील
मगरूखाल, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
तेतरहाट गाँव, रायगढ-चौक (लखीसराय)
तेतरहाट रायगढ-चौक, लखीसराय, बिहार स्थित एक गाँव है।
जेवर (तहसील), गौतम बुद्ध नगर
यह तहसील गौतम बुद्ध नगर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 95 गांव हैं।
एपिक्स (सॉफ्टवेयर)
एपिक्स (The Experimental Physics and Industrial Control System (EPICS)) एक अप्लिकेशन सॉफ्टवेयर है जो विकीर्ण नियन्त्रण प्रणाली (डिस्ट्रिब्यूटेड कन्ट्रोल सिस्टम) के विकास के लिये बहुत उपयोगी है। इसका प्रयोग त्वरकों, बड़े दूरदर्शी तथा अन्य बड़े प्रयोगों को संचालित करने के लिये किया जाता है। एपिक्स में स्काडा (SCADA) की सुविधा भी है। यह प्रोग्राम ऐसे प्रणालियों के विकास के लिये विशेष रूप से डिजाइन किया गया है जिनमें बहुत से कम्प्यूटर नेटवर्कित होते हैं।
ताहरपुर 2, बिलारी (मुरादाबाद )
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
सांगलिया
सांगलिया ग्राम सीकर से दक्षिण दिशा में, सीकर से 45 किमी दूरी पर स्थित है। यह एक ग्राम पंचायत मुख्यालय है।
जनसंख्या आंकड़े
कुल परिवारों की संख्या 509 है। गाँव में 0-6 आयु वर्ग के बच्चों की आबादी 414 है जो गाँव की कुल जनसंख्या का 12.92 % है। गाँव का औसत लिंग अनुपात 929 है जो राजस्थान राज्य के औसत 928 से अधिक है। जनगणना के अनुसार सांगलिया के लिए बाल लिंग अनुपात 808 है, जो राजस्थान के औसत 888 से कम है।
अवस्थिति
सीकर से दक्षिण पश्चिम दिशा में 27.368718,75.000229 निर्देशांक पर स्थित है। ग्राम का कुल क्षेत्रफल 1392 हेक्टेयर है।
इतिहास
यह गांव सांगलिया धूणी के नाम से प्रसिद्ध है। सांगलिया धूणी माता की स्‍थापना व यहाँ पर लोगों को चमत्‍कार दिखाने को कार्य सर्वप्रथम बाबा लकड़दासजी ने ही किया था।
प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है।हिन्दी साहित्य, संस्कृत व राजनीतिक विज्ञान विषय हैं।
इसके अलावा एक निजी महाविद्यालय भी है - बाबा खींवादास पी.जी महाविद्यालय, साँगलिया
नारायणपूर, बोथ मण्डल
नारायणपूर, बोथ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
तग्गरसे
तग्गरसे (Thaggarse) भारत के कर्नाटक राज्य के उडुपी ज़िले के ब्यन्दूर नगर का एक मुहल्ला है।
बाइट
बाइट संगणन व दूरसंचार में सूचना की इकाई होता है। यह ८ बिट से मिलकर बना होता है। बाइट कंप्यूटर की स्मृति में एक अक्षर द्वारा ली जाने वाली जगह को कह्ते है। ये कंप्यूटर स्मृति की दूसरी सबसे छोटी इकाई होती है। १ बाइट में ८ बिट के बराबर जगह होती है। १ बिट या १ अक्षर (० अथवा १) से मिलकर बना होता है। ये द्विधारी संख्या पद्द्ति में अक्षर को लिखने के लिये होता है। १ बिट में आंकडे ० या १ के जोडे में होते हैं। ये जोडे निम्नलिखित में से कोई एक होते हैं।
०१,
००,
११, बाइट शब्द के नाम देने वाले वार्नर बुर्खोज है
लाल टोपी सम्प्रदाय
लाल टोपी सम्प्रदाय (Red Hat sects) तिब्बती बौद्ध धर्म के वे सम्प्रदाय हैं जिनमें भिक्षु औपचारिक समारोहों में लाल रंग की टोपियाँ पहनते हैं। इस श्रेणी में तीन मुख्य सम्प्रदाय आते हैं:
एक चौथा सम्प्रदाय गेलुग है, जो पीला टोपी सम्प्रदाय कहलाता है, क्योंकि इसके भिक्षु पीले रंग की टोपियाँ पहनते हैं।
बाइट
१०२४ बाइट = १ किलोबाइट
१०२४ किलोबाइट = १ मेगाबाइट
१०२४ मेगाबाइट= १ गीगाबाइट
१०२४ टेराबाइट = १ पेटाबाइट
१०२४ पेटाबाइट = १एक्साबाइट
१०२४ एक्साबाइट = १ ज़ेट्टाबाइट
१०२४ ज़ेट्टाबाइट = १ योट्टाबाइट
ये भी देंखेँ - किलोबाइट, मैगाबाइट, [[गीगाबाइट]
जमूरा
जमूरा (, Jamoora ) एक प्रदर्शक-कलाकार होता है जो भारतीय उपमहाद्वीप के उत्तर भाग (विशेषकर उत्तर भारत और पाकिस्तान) के भांड, तमाशा और नौटंकी जैसी लोक-नाटक शैलियों में एक सहायक का काम करता है। जमूरे के साथ उसका मालिक होता है, जिसे अक्सर उस्ताद या मदारी कहते हैं। वैसे तो जमूरे का काम अपने उस्ताद के हर हुक्म का पालन करना होता है, लेकिन इसमें अक्सर वह कुछ ऐसी ग़लतियाँ या हरकतें करता है जिस से देखने वालों के लिए व्यंग्य या तंज़ पैदा होता है। उस्ताद-जमूरे के तमाशे को अन्य नामों से भी जाना जाता है, जैसे की मदारी-जमूरा, उस्ताद-बच्चा और मदारी-चेला।
लोक-मुहावरों में
क्योंकि जमूरे का काम अपने उस्ताद की बाते बिना टाले मानना होता है इसलिए भारत और पाकिस्तान की लोक-संस्कृति में अगर कोई आदमी या संस्थान किसी अन्य व्यक्ति के आदेश चुपचाप मान रही हो तो उसे तिरस्कार-पूर्वक ढंग से जमूरा कह दिया जाता है। मसलन कुछ समीक्षकों के हिसाब से संयुक्त राष्ट्र कहने को तो पूरी मानव जाति और सभी देशों के हित में काम करने वाला एक संस्थान है लेकिन वास्तव में यह 'बड़ी ताक़तों का बच्चा जमूरा है'।
किलोबाइट
1 किलोबाइट = 1024 बाइट करीब 1000 बाइट इसे KB भी लिख्ते है।
सन्टोख-बिशुनपुर गाँव, अलौली (खगड़िया)
सन्टोख-बिशुनपुर अलौली, खगड़िया, बिहार स्थित एक गाँव है।
किलोबाइट
ये भी देंखेँ - बाइट, मैगाबाइट, गिगाबाइट
तरस्वाड, रानीखेत तहसील
तरस्वाड, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रामानुजगंज
रामानुजगंज (Ramanujganj) भारत के छत्तीसगढ़ राज्य के बलरामपुर ज़िले में स्थित एक नगर है।
धनसुरा
धनसुरा (Dhansura) भारत के गुजरात राज्य के अरवल्ली ज़िले में स्थित एक गाँव है। यह इसी नाम की तालुका का मुख्यालय भी है और सन् 2013 में अरवल्ली ज़िले के गठन से पूर्व साबरकांठा ज़िले का भाग हुआ करता था।
पॉज़्नान
पॉज़्नान (Poznań, Poznan), पश्चिम-मध्य पोलैंड में वारता नदी पर स्थित एक शहर है। 550,000 निवासियों की आबादी के साथ, यह पोलैंड का पांचवा सबसे बड़ा शहर है। यह अपने पुनर्जागरण ओल्ड टाउन और कैथेड्रल द्वीप के लिए सबसे ज्यादा प्रसिद्ध है। आज, पॉज़्नान एक महत्वपूर्ण सांस्कृतिक और व्यावसायिक केंद्र है और पोलैंड के सबसे अधिक आबादी वाले क्षेत्रों में से एक है, जिसमें कई क्षेत्रीय रीति-रिवाज़ जैसे कि सेंट जॉन फेयर, पारंपरिक सेंट मार्टिन क्रोइसेंट्स (डबलरोटी) और एक स्थानीय बोली है।
पॉज़्नान पोलैंड के सबसे पुराने शहरों में से एक है। इसका इतिहास 1100 साल से अधिक पुराना है, यह मध्य युग में एक अस्थायी राजधानी थी। पॉज़्नान व्यापार, खेल, शिक्षा, प्रौद्योगिकी और पर्यटन का एक केंद्र है। यह एक महत्वपूर्ण शैक्षणिक स्थल भी है, जिसमें लगभग 130,000 छात्र और एडम मिकविक्ज़ विश्वविद्यालय - तीसरा सबसे बड़ा पोलिश विश्वविद्यालय है। पॉज़्नान सबसे पुराने पोलिश कैथोलिक सूबा की सीट भी है।
शहर पॉज़्नान अंतर्राष्ट्रीय मेले की मेजबानी करता है - पोलैंड में सबसे बड़ा औद्योगिक मेला और पूरे यूरोप में सबसे बड़ा मेलों में से एक है। शहर के सबसे प्रसिद्ध स्थलों में पॉज़्नान टाउन हॉल, राष्ट्रीय संग्रहालय, ग्रैंड थियेटर, पॉज़्नान कैथेड्रल और इंपीरियल कैसल शामिल हैं।
पॉज़्नान को ग्लोबलाइज़ेशन और वर्ल्ड सिटीज़ रिसर्च नेटवर्क द्वारा गामा-वैश्विक शहर के रूप में वर्गीकृत किया गया है। यह अक्सर उच्च शिक्षा की गुणवत्ता और जीवन स्तर के साथ एक शहर के रूप में रैंकिंग में सबसे ऊपर है। यह सुरक्षा और स्वास्थ्य देखभाल की गुणवत्ता में भी उच्च रैंक रखता है।
पॉज़्नान शहर ने भी, कई बार, "सुपरट्रैन्ड्स" द्वारा सम्मानित किया गया पुरस्कार बहुत उच्च गुणवत्ता वाले शहर के ब्रांड के लिए जीता। 2012 में, पॉज़्नान के आर्ट एंड बिज़नेस सेंटर "Stary Browar" ने नेशनल जियोग्राफ़िक ट्रैवलर द्वारा आयोजित एक प्रतियोगिता जीती और उन्हें सात "न्यू पोलिश वंडर्स" में से एक के रूप में पहला पुरस्कार दिया गया।
शेखर सुमन
शेखर सुमन (जन्म: 14 जून, 1960) एक हिन्दी फिल्म अभिनेता एवं दूरदर्शन कलाकार हैं।
मॉन्ट्रियल
मॉन्ट्रियल (औपचारिक रूप से Montréal, ) कनाडा का एक बहुत बड़ा, सुंदर, मुख्य और एक प्रमुख शहर है। यह शहर क्यूबेक प्रांत मे बसा सबसे बड़ा शहर है। मॉन्ट्रियल ऊँची इमारतों से भरा हुआ है जोकि यहाँ का डाउनटाउन कहलाया जाता है। इस शहर मे बहुत से दर्शनीय स्थल है जो हर साल करोड़ों लोगो को आकर्षित करते हैं। यहाँ की मुख्य भाषा फ्रेंच है पर फिर भी 70 से 80 प्रतिशत लोग फ्रेंच और अंग्रेज़ी दोनों भाषाएँ बोलते हैं। मॉन्ट्रियल की मेयर वैलरी प्लांटे हैं। इस शहर का केंद्र मॉन्ट्रियल द्वीप पर है जिससे इसे यह नाम भी प्राप्त हुआ है। मॉन्ट्रियल राष्ट्रीय राजधानी ओटावा से 196 km पूर्व में, और प्रांतीय राजधानी क्यूबेक शहर से 258 km दक्षिण-पश्चिम में स्थित है।
क्यूबेक के आर्थिक, वाणिज्यिक और वित्तीय केंद्र, शहर में 400 से अधिक प्रधान कार्यालय और कई औद्योगिक समूह हैं। इसे दुनिया में "सर्वश्रेष्ठ छात्र शहर" और "कनाडा का विश्वविद्यालय महानगर" माना जाता है 2016 में मॉन्ट्रियल की आबादी 17,04,694 थी जबकि शहरी संकुलन की आबादी थी 19,42,247 लोगों की। फ्रेंच इस शहर की औपचारिक भाषा है मगर 2016 में यह सिर्फ 53.7 प्रतिशत लोगों की ही मातृभाषा थी; 18.2% प्रतिशत लोग सिर्फ अंग्रेज़ी बोलते थे, जहाँ 18.7 प्रतिशत लोगों की मातृभाषा न तो अंग्रेज़ी थी और न ही फ्रेंच। 9.4 प्रतिशत लोग फ्रेंच, अंग्रेज़ी और अपने स्थानीय भाषा के एक मिश्रण भाषा का उपयोग करते थे। मगर फिर भी 87.4 प्रतिशत लोग अपने आप को फ्रेंच में धाराप्रवाह मानते थे।
यूरोपीय संपर्क और खोज
क्षेत्र में पुरातत्व सबूतों से पता लगता है कि करीब 4,000 वर्ष पहले भी देशज लोग वर्तमान मॉन्ट्रियल के क्षेत्र में रहा करते थे। 1000 ईस्वी तक उन्होंने मक्का उगाना शुरू कर दिया। कुछ सौ वर्षों बाद ही उन्होंने किलाबन्द गाँवों की सृष्टि भी की। सेंट लॉरेंस इरोकोइयाँ होडेनोसोनी क्षेत्र (वर्तमान यॉर्क) के मुख्य इरोकोइयों से सांस्कृतिक रूप से अलग थे। उन्होंने फ्रेंच के आने के दो शताब्दी पहले ही वर्तमान माउंट रॉयल की ढलान पर होचेलागा गाँव की स्थापना की। पुरातत्वविदों ने चौदहवीं सदी तक जाने वाले खोज किए हैं जो इन घाटियों में इरोकोइयों के वास का बोध कराते हैं। फ्रेंच खोजकर्ता जैकेस कार्टियर 2 अक्टूबर 1535 को होचेलागा गए और उन्होंने वहाँ रह रहे स्थानीय लोगों की संख्या का अंदाज़ा करीब "हज़ार जितना" लगाया।
1603 में खोजकर्ता सैम्युअल दे शैमप्लेन ने खबर दी की सेंट लॉरेंस इरोकोई लोग एक ही बार में सेंट लॉरेंस घाटी से गायब हो गए हैं। इसकी वजह जातियों के बीच लड़ाई, प्रवास, या फिर महामारी मानी जाती है। तीस वर्ष के पॉल शोमेडे दे मेसोनूव को अपने सिग्न्यूरी में कॉलनिस्ट्स के एक समूह को बनाने का कार्य दिया गया। यह समूह वर्ष 1641 में फ्रांस से निकला और अगले ही वर्ष क्यूबेक के इस द्वीप पर पहुँच गया। 17 मई, 1642 में मॉन्ट्रियल द्वीप के दक्षिणी तट पर विले-मारी नामक बस्ती की स्थापना की गई। 1643 में विले-मारी पर इरोकोइयों द्वारा हमला हुआ, जिसके बाद 100 के अपने आबादी को बढ़ाने के लिए दल ने स्वयंसेवकों की आवश्यकता पाई और इसके बारे में समाचार फैलाया। अगर संग्राम असफल रहता, मॉन्ट्रियल को छोड़ दिया जाता और बचे लोगों को क्यूबेक शहर में ले आया जाता।
खुशकिस्मती से संग्राम सफल रहा और मॉन्ट्रियल में 1685 तक करीब 600 लोग रह रहे थे, ज़्यादातर लकड़ी से बने घरों में। 1705 तक सभी आधिकारिक दरख़्वास्तों में इस शहर का नाम 'Ville-Marie' लिखा जाता था, जिसके बाद पहली बार 'मॉन्ट्रियल' नाम का उल्लेख हुआ। हालाँकि, लोग द्वीप को काफी पहले से ही "मॉन्ट्रियल द्वीप" के नाम से बुलाते थे। 1832 में मॉन्ट्रियल को एक शहर के रूप में निगमित किया गया। 1844 से 1849 तक मॉन्ट्रियल ब्रिटिश साम्राज्य के कनाडा प्रांत की राजधानी हुआ करती थी, मगर 1849 में सांसद भवन को दंगों के दौरान जला दिया गया और मॉन्ट्रियल राजधानी के रूप में अपना स्थान खो बैठा।
आधुनिक इतिहास
1951 तक मॉन्ट्रियल की जनसंख्या 10 लाख हो चुकी थी। लेकिन टोरोंटो के विकास ने कनाडा की राजधानी के रूप में मॉन्ट्रियल को टक्कर देना शुरू किया। 1 जनवरी 2002 में मॉन्ट्रियल द्वीप पर कई नगर पालिकाओं को टोरोंटो महानगर की सीमा में जोड़ दिया गया। इक्कीसवीं सदी ने शहर के सांसकृतिक भाव को बढ़ावा दिया; कई सांसकृतिक स्थलों का निर्माण हुआ, कई ऊँची इमारतें बनी, अस्पताल भी बने।
भूगोल
मॉन्ट्रियल क्यूबेक प्रांत के दक्षिण-पश्चिम में स्थित है। यह शहर ओटावा नदी और सेंट लॉरेंस नदी के संगम पर मॉन्ट्रियल द्वीप के अधिकांश क्षेत्र का उपयोग करता है। मॉन्ट्रियल का बंदरगाह सेंट लॉरेंस सीवे के एक छोड़ पर मौजूद है। सेंट लॉरेंस सीवे ग्रेट लेक्स से अटलांटिक महासागर तक फैला हुआ है। इस शहर का नाम इस द्वीप पर एक मुख्य भौगोलिक निशानी के आधार पर रखा गया है, जो कि है माउंट रॉयल (रॉयल पर्वत)। यह पर्वत समुद्र तल से 232 m ऊपर स्थित है।
वेस्टमाउंट (Westmount), मॉन्ट्रियल पश्चिम (Montreal West), हैंपस्टेड (Hampstead), कोटे सेंट-लूस (Côte Saint-Luc), माउंट रॉयल नगर (Town of Mount Royal), मॉन्ट्रियल पूर्व (Montreal East) जैसे कई फ्रांकोफ़ोन क्षेत्र मॉन्ट्रियल के अंदर ही बसे हैं। मॉन्ट्रियल शहर खुद मॉन्ट्रियल महानगर के केंद्र पर बसा है। इसके उत्तर में है लावाल शहर; दक्षिण में हैं लॉन्गोइल, सेंट-लैंबर्ट, ब्रोसार्ड और अन्य नगर पालिकाएँ; पूर्व में रेपेंटिग्नी और पश्चिम में पश्चिम द्वीप (West Island)।
वास्तुकला
शहर के सबसे पुराने भवनों को सत्रहवीं से अठरहवीं सदी में बनाया गया था।
पुराने मॉन्ट्रियल में भी कई पुरानी इमारतें हैं, जैसे नोत्रे-दाम ऑफ़ मॉन्ट्रियल बेसिलिका, बोनसेकोर्स बाज़ार, और सेंट जैकेस स्ट्रीट पर पुराने बैकों के मुख्यालय। सेंट जोसेफ़ के ओरेटरी को 1967 में बनाया गया था, और विवाद के विषय बने ओलंपिक स्टेडियम के साथ यह मॉन्ट्रियल की बासवीं सदी के वास्तुकला का एक नमूना है।
मॉन्ट्रियल मेट्रो की लाइनों पर क्यूबेक संस्कृति के कुछ मशहूर चित्रकारों द्वारा निर्मित छवियाँ मौजूद हैं। 2006 में मॉन्ट्रियल को 'यूनेस्को सिटी ऑफ़ डिज़ाइन' का पुरस्कार प्राप्त हुआ था (बुएनोस आइरेस और बर्लिन सहित)। इस पुरस्कार ने मॉन्ट्रियल के चित्रकारी समुदाय को एक अलग पहचान दी। 2005 से यह शहर इकोग्राडा और अंतर्राष्ट्रीय डिज़ाइन गठबंधन का मुख्यालय रहा है। अंडरग्राउंड सिटी एक प्रसिद्ध पर्यटक स्थल है। इसमें एक साथ जुड़े शॉपिंग कॉम्प्लेक्स मौजूद हैं। इस शानदार जगह के अंदर मॉन्ट्रियल के कुछ सबसे व्यस्त जगहों पर होटल, रेस्ट्रॉन्ट, सबवे स्टेशन आदि तक पहुँचने के लिए पैदल चलकर जाने के लिए राह मौजूद हैं। यह 12 km2 के क्षेत्र में 32 km लंबी गुफ़ाओं से फैला हुआ है।
इलाके
शहर 19 बड़े बॉरोओं में बँटा हुआ है जिन्हें छोटे पड़ोसों अर्थात् इलाकों में बाँटा गया है। इनमें से कई बॉरो स्वाधीन शहरें तथा गाँव थे जिन्हें 2002 वर्ष में मॉन्ट्रियल की सीमा में घुस जाने को मजबूर किया गया था। ये बॉरो हैं —
सरकार
मॉन्ट्रियल में नगरी सरकार के मुखिया महापौर हैं। नगर सभा को लोकतांत्रिक रूप से चुना जाता है और यह शहर में फैसले लेने वाली सबसे ऊँची सभा है। सभा में 65 बॉरोओं से एक-एक सदस्य मौजूद है। इस सभा के पास कई मामलों में अधिकार हैं जैसे सार्वजनिक सुरक्षा, दूसरे सरकारों के साथ समझौते, सब्सिडी योजनाएँ, पर्यावरण, अर्बन योजनाएँ, तीन-वर्षीय वित्त योजनाएँ, आदि। बॉरो सभाओं द्वारा लिए गए विशिष्ट फैसलों को प्रभाव में लाने के लिए नगर सभा के स्वीकार्यता की आवश्यकता होती है।
कार्यकारी समिति के पास फैसले लेने का अधिकार है जो संसदीय प्रणाली में कैबिनेट की तरह है और यह समिति वित्त और नीतियों के लिए दरख़्वास्तों को तैयार करने के लिए ज़िम्मेदार है। समिति के इस अधिकार के मुख्य अंश हैं कॉन्ट्रैक्ट या अनुदान प्रदान करना, तथा मानव और वित्तीय संसाधन एवं आपूर्ति और भवनों को प्रबंधित करना। इसे नगर सभा द्वारा और भी अधिकार प्रदान किए जा सकते है। मॉन्ट्रियल नगर, मॉन्ट्रियल न्यायिक जिले की सीट है जिसमें यह शहर और द्वीप पर दूसरे समुदाय मौजूद हैं।
मीडिया
मॉन्ट्रियल कनाडा का दूसरा सबसे बड़ा मीडिया केंद्र है और फ्रांकोफ़ोन कनाडा का मीडिया केंद्र भी है।
चार अंग्रेज़ी-भाषा टीवी चैनल हैं: CBMT-DT (CBC Television), CFCF-DT (CTV), CKMI-DT (ग्लोबल) और CJNT-DT (Citytv)। पाँच फ्रेंच भाषा के टीवी स्टेशन भी हैं: CBFT-DT (Ici Radio-Canada), CFTM-DT (TVA), CFJP-DT (V), CIVM-DT (Télé-Québec), और CFTU-DT (Canal Savoir)।
एल सेल्वाडोर का ध्वज
एल सेल्वाडोर का ध्वज एल सेल्वाडोर का राष्ट्रीय ध्वज है।
तखतपुर हशा, बिलारी (मुरादाबाद )
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
ध्वनि सिद्धान्त
ध्वनि सिद्धान्त का आधार 'अर्थ ध्वनि' को माना गया है। इस सिद्धान्त की स्थापना का श्रेय 'आनंदवर्धन' को है किन्तु अन्य सम्प्रदायों की तरह ध्वनि सिद्धान्त का जन्म आनंदवर्धन से पूर्व हो चुका था। स्वयं आनन्दवर्धन ने अपने पूर्ववर्ती विद्वानों का मतोल्लेख करते हुए कहा हैं कि- आनंदवर्धन के पश्चात 'अभिनवगुप्त' ने 'ध्वन्यालोक' पर 'लोचन टीका' लिखकर ध्वनि सिद्धान्त का प्रबल समर्थन किया। आन्नदवर्धन और अभिनवगुप्त दोनों ने रस और ध्वनि का अटूट संबंध दिखाकर रास मत का ही समर्थन किया था। आन्नदवर्धन ने 'रस ध्वनि' को सर्वश्रेष्ठ ध्वनि माना हैं जबकि अभिनवगुप्त रस-ध्वनि को 'ध्वनित' या 'अभिव्यंजित' मानते हैं। परवर्ती आचार्य मम्मट ने ध्वनि विरोधी मुकुल भट्ट, महिम भट्ट, कुन्तक आदि की युक्तियों का सतर्क खंडन कर ध्वनि सिद्धान्त को प्रबलित किया। उन्होंने व्यंजना को काव्य के लिए अपरिहार्य माना इसीलिए उन्हें 'ध्वनि प्रतिष्ठापक परमाचार्य' कहा जाता है। ध्वनि सिद्धान्त का आधार स्फोटवाद सिद्धान्त है काव्यशास्त्र में ध्वनि का संबंध 'व्यंजना शक्ति'से है।
इक्वेटोरियल गिनी का ध्वज
इक्वेटोरियल गिनी का ध्वज इक्वेटोरियल गिनी का राष्ट्रीय ध्वज है।
कैथोड किरणें
कैथोड किरणें (Cathode rays) वास्तव में किसी निर्वात नलिका में उत्पन्न इलेक्ट्रॉनों का पुंज है।
सन्दर्भ
Jb kabhi visrjan nali k electrode k bich prerana kundli dwara uchha vibhavantar sthapit kiya jata h Tatha nli me  bhari gas ka dab 10square se lekr 10qube mm pare k stambha k barabr hota h To cathode se nili varn rekhaye niklti huyi dikhai deti h Enhe kaithode kiran khte h  Jb ye kirne kaithode k samne ki nli K deewar se tkrati h to pradipt (flueoscence) utpann krti h jiska range Kanch ki prakrity PR nirbhar krta h
द केरल स्टोरी
द केरल स्टोरी (हिंदी अनुवादः केरल की कहानी) सुदीप्तो सेन द्वारा निर्देशित और विपुल शाह द्वारा निर्मित हिंदी भाषा की एक भारतीय फिल्म है। कथानक केरल की तीन महिलाओं  की कहानी है जो धर्मान्तरित होकर मुसलमान बन जाती हैं और चरमपंथी इस्लामिक स्टेट ऑफ़ इराक एंड सीरिया (आईएसआईएस) में शामिल हो जाती हैं। यह फिल्म "लव जिहाद" पर आधारित है, और दावा करता है कि केरल की हजारों महिलाओं को इस्लाम में परिवर्तित किया गया है और आईएसआईएस में भर्ती किया गया है।
यह 4 मई 2023 को नाटकीय रूप से रिलीज़ हुई, और एक व्यावसायिक हिट बन गई, जो 2023 की दूसरी सबसे अधिक कमाई करने वाली हिंदी फिल्म बन गई। हालांकि, आलोचकों ने इस्लामोफोबिक प्रचार के रूप में काम की विशेषता बताते हुए अत्यधिक नकारात्मक समीक्षा की।      फिल्म को मुख्य रूप से केरल और तमिलनाडु में लंबी मुकदमेबाजी और विरोध का सामना करना पड़ा है। भारतीय राष्ट्रीय कांग्रेस और भारतीय कम्युनिस्ट पार्टी (मार्क्सवादी) ने भी फिल्म निर्माताओं पर राज्य को बदनाम करने और संघ परिवार के एजेंडे को बढ़ावा देने का आरोप लगाया है।
उत्पादन और रिलीज
फिल्म का निर्माण विपुल अमृतलाल शाह ने किया था, जो फिल्म के क्रिएटिव डायरेक्टर भी हैं। यह 4 मई 2023 को सिनेमाघरों में रिलीज हुई थी फिल्म के डिजिटल स्ट्रीमिंग अधिकार ज़ी5 द्वारा खरीदे गए। अपनी घरेलू रिलीज से पहले, फिल्म सीबीएफसी जांच से गुजरी और 10 संशोधनों के बाद ए (केवल वयस्क) वर्गीकरण प्राप्त किया।
परिसर और तथ्यात्मक सटीकता
फिल्म का निर्माण भारत भर में लव जिहाद के मुद्दे को केरला स्टेट के सन्दर्भ में और अधिक विस्तृत रूप से प्रदर्शित करने की कोशिश हैं।  लव जिहाद का जाल केरला में ISIS  के इस्लामिक आतंकवाद के फैलाव हेतु हिन्दू लड़कियों के सेक्स स्लेव और मानवी बॉम्ब में प्रयोग के लिए किया जा रहा था। फिल्म को इसी मुद्दे पर जागरूकता के लिए कुछ घटनाओ और नामो को बदलाव के साथ प्रकट किया गया हैं।
३ नवंबर २०२२ को जारी किए गए टीज़र, में अदा‌ शर्मा को फातिमा बा - एक हिंदू मलयाली नर्स - का किरदार निभाते हुए दिखाया गया है - जो एक अफगान जेल में मरने से पहले इस्लाम में परिवर्तित हो गई थी और आईएसआईएस में शामिल हो गई थी। वह हिंदू और ईसाई समुदायों की उन ३२,००० लड़कियों में से एक होने का दावा करती है, जो केरल से लापता हैं और इस्लाम में परिवर्तित होने के बाद आईएसआईएस में भर्ती की गई।
ऑब्जर्वर रिसर्च फाउंडेशन ने २०१९ की एक रिपोर्ट में कहा है कि २०१४ और २०१८ के बीच लगभग ६० से ७० व्यक्ति केरल से आईएसआईएस में शामिल हुई थी। भारत सरकार के आंकड़ों के अनुसार पिछले कुछ वर्षों में कुल १००-२०० से अधिक भारतीय संगठन में शामिल नहीं हुए थे, जो कि पर्याप्त मुस्लिम आबादी वाले किसी भी देश के सबसे छोटे आंकड़ों में से एक है। अमेरिकी विदेश विभाग ने आतंकवाद पर अपनी २०२० की रिपोर्ट में दस्तावेज किया था कि भारत के कुल ६६ व्यक्ति थे जो उस समय आईएसआईएस से संबद्ध थे। फिल्म में दिखाई गई घटनाएं केरल की चार महिलाओं से प्रेरित लगती हैं, जिन्होंने इस्लाम धर्म अपना लिया और २०१६-२०१८ के बीच आईएसआईएस में शामिल होने के लिए अपने पतियों के साथ अफगानिस्तान चली गईं। वे २०१६ में आईएसआईएस में शामिल होने वाले केरल के २१ सदस्यीय समूह का हिस्सा थे, २०१९ में आत्मसमर्पण करने के बाद से अफगानिस्तान में कैद हैं। फिल्म में दावा किए गए आंकड़े व्यापक रूप से गलत हैं, जो गलत अनुवादों, गलत उद्धरणों और असंबंधित आंकड़ों की गलत प्रस्तुतियों से बहिर्वेशन पर आधारित हैं।
फिल्म की रिलीज के दिन, केरल उच्च न्यायालय ने फिल्म की रिलीज पर रोक लगाने से इनकार कर दिया। यह कहते हुए कि फिल्म में आरोप आईएसआईएस के बारे में थे, न कि किसी विशेष धर्म के बारे में। बाद में, मुकदमेबाजी के जवाब में, फिल्म-निर्माताओं ने टीज़र सहित सभी प्रचार सामग्री को हटा दिया, जिसमें गलत आंकड़ा था। हालांकि, फिल्म ने कई बार दावों को दोहराया और एक बार इसे ५०,००० तक बढ़ा दिया। लगभग एक पखवाड़े बाद, आगे मुकदमेबाजी के जवाब में, सेन ने स्वीकार किया कि फिल्म में सभी आंकड़े अप्रमाणिक हैं, और यह फिल्म वास्तविक जीवन की घटनाओं का "काल्पनिक" चित्रण थी। इस आर्टिकल में पाकिस्तानी और इस्लाम के कट्टर सोच वाले लोगों ने एडिट किया है । ये लोग सच नहीं दिखाना चाहते । कितना डर है इन्हें ये सब देख कर समझ आता हैं। एक भी बात isis पर नहीं कही की वो गलत है। एजेंडा खुद इनका यहां एक्सपोज़ हो जाता हैं।
राजनीतिक समर्थन
सत्तारूढ़ भारतीय जनता पार्टी (भाजपा) और उससे जुड़े संगठन, राष्ट्रीय स्वयंसेवक संघ (आरएसएस) ने फिल्म का समर्थन किया। पार्टी ने फिल्म की रिलीज के साथ-साथ होने वाले कर्नाटक विधानसभा चुनाव में अपने राजनीतिक अभियान के लिए इसका इस्तेमाल करने का प्रयास किया है। प्रधानमंत्री नरेंद्र मोदी ने एक चुनावी रैली में फिल्म का समर्थन किया, दावा किया कि इसने एक "षड्यंत्र" का पर्दाफाश किया और यह कि भारतीय राष्ट्रीय कांग्रेस अपने विरोध के कारण "आतंकवादी प्रवृत्ति" के लिए खड़ी है। बंगलौर में, भाजपा अध्यक्ष जे. पी. नड्डा और सांसद तेजस्वी सूर्या ने फिल्म की विशेष स्क्रीनिंग आयोजित की और "युवा छात्राओं" को इसे अपने साथ देखने के लिए आमंत्रित किया। आरएसएस के नेताओं ने भी फिल्म का समर्थन किया है, और इसे ऑर्गनाइज़र द्वारा "एक खतरनाक सच्चाई" के रूप में वर्णित किया गया है, जो आरएसएस से संबंधित एक पत्रिका है और इसके मुखपत्र के रूप में संचालित होती है। मोदी के समर्थन के बाद, फिल्म को मध्य प्रदेश में मुख्यमंत्री शिवराज सिंह चौहान द्वारा कर मुक्त कर दिया गया। इसे उत्तर प्रदेश राज्य में भी कर मुक्त घोषित किया गया। दोनों राज्यों में भाजपा की सरकारें हैं।
राजनीतिक विरोध
केरल में, भारतीय कम्युनिस्ट पार्टी (मार्क्सवादी) और भारतीय राष्ट्रीय कांग्रेस दोनों, आजादी के बाद से राज्य पर शासन करने वाली केवल दो पार्टियों ने, संघ परिवार के एजेंडे के अनुरूप "सांप्रदायिक गलत सूचना" फैलाने के लिए फिल्म पर आपत्ति जताई है।  तमिलनाडु में, नाम तमिलर काची (एनटीके) और कई मुस्लिम राजनीतिक संगठनों द्वारा विरोध प्रदर्शन किया गया।
सार्वजनिक विरोध
फिल्म ने केरल और तमिलनाडु में सार्वजनिक विरोध को आकर्षित किया है। फिल्म ने तमिलनाडु में खराब प्रदर्शन किया, जाहिर तौर पर तमिलनाडु मल्टीप्लेक्स एसोसिएशन को आगे की स्क्रीनिंग रोकने के लिए मजबूर होना पड़ा; हालाँकि, फिल्म निर्माता दावों पर विवाद करते हैं और राजनीतिक सेंसरशिप का आरोप लगाते हैं। इस उम्मीद के साथ फिल्म को केरल में सीमित रूप से रिलीज़ किया गया था कि इसे चलाने वाले थिएटर अच्छे संग्रह को आकर्षित करेंगे, लेकिन दर्शकों की संख्या बहुत कम थी, जिसके कारण केरल में मल्टीप्लेक्स जैसे पीवीआर और सिनेपोलिस ने स्क्रीनिंग वापस ले ली।
प्रतिबंध और मुकदमेबाजी
फिल्म रिलीज़ की पूर्व संध्या पर, मद्रास उच्च न्यायालय, केरल उच्च न्यायालय और भारत का सर्वोच्च न्यायालय में कई याचिकाएँ दायर की गईं, जिनमें सांप्रदायिक वैमनस्य को बढ़ावा देने के आधार पर प्रतिबंध लगाने की मांग की गई थी। याचिकाओं को या तो खारिज कर दिया गया था या अदालतों द्वारा खारिज कर दिया गया था। हालांकि, फिल्म निर्माताओं को टीज़र समेत सभी प्रचार सामग्री को हटाने के लिए कहा गया था, जिसमें ३२,००० लड़कियों को इस्लाम में परिवर्तित होने और वास्तविक जीवन में आईएसआईएस में शामिल होने का दावा किया गया था।
८ मई को, पश्चिम बंगाल सरकार ने फिल्म पर प्रतिबंध लगा दिया, फिल्म को "घृणित भाषण" के रूप में चित्रित किया, और प्रतिकूल खुफिया रिपोर्टों का हवाला देते हुए दर्शकों में सांप्रदायिक तनाव बढ़ने की सूचना दी। फिल्म निर्माताओं ने सर्वोच्च न्यायालय में फैसले को चुनौती दी और प्रतिबंध पर रोक लगा दी गई। हालांकि, फिल्म निर्माताओं को दो अस्वीकरणों को जोड़ना स्वीकार करना पड़ा - कि फिल्म में आंकड़े अप्रमाणिक थे, और फिल्म वास्तविक जीवन की घटनाओं का "काल्पनिक" चित्रण थी।
आलोचनात्मक स्वीकार्यता
एनडीटीवी के सैबल चटर्जी ने फिल्म को ५ में से ०.५ सितारे दिए; एक "लंबा व्हाट्सएप फॉरवर्ड", सेन का काम हास्यास्पद रूप से अयोग्य और कपटी एजेंडे के अनुसरण में था। द इंडियन एक्सप्रेस की शुभ्रा गुप्ता ने फिल्म को ५ में से १ स्टार दिया, फिल्म को "खराब तरीके से बनाई गई, खराब अभिनय वाली शेख़ी" बताया, जिसने मुसलमानों को पूरी तरह से बुराइयों में बदल दिया। स्क्रॉल.इन की नंदिनी रामनाथ ने पाया कि फिल्म का उद्देश्य इस्लामोफोबिया का प्रचार करना है, जिसमें प्रत्येक मुस्लिम चरित्र को कट्टर के रूप में प्रस्तुत किया गया है।
द हिन्दू के अनुज कुमार ने "घृणा से भरे व्हाट्सएप समूहों" से इस्लाम आदि की अपनी समझ को उधार लेने वाले "नफरत" प्रचार के रूप में कार्य को योग्य बनाया और दर्शकों को "अर्ध-सत्य" के माध्यम से नफरत के पैरोकार में बदलने की कोशिश की। फिल्म कंपैनियन की समीक्षा करने वाली दीपांजना पाल ने फिल्म को एक विशाल "व्हाट्सएप फॉरवर्ड" माना, जिसे शायद ही एक फिल्म कहा जा सकता है, क्योंकि यह सभी राजनीतिक प्रचार केरल के मुसलमानों को बदनाम करने और समकालीन हिंदू राष्ट्रवादी चिंताओं में टैप करने के लिए था। संवेदनशीलता के साथ कट्टरता के कारणों से निपटने में सेन "स्पष्ट रूप से अयोग्य" थे और केवल वास्तविक बचे लोगों और पीड़ितों के दुःख का शिकार हुए। सौम्या राजेंद्रन ने फिल्म को ५ में से १ स्टार रेटिंग दी; उन्होंने फिल्म को "नो-न्यून्स प्रोपगंडा" के रूप में पेश किया, जहां महिलाओं को उन वस्तुओं के रूप में माना जाता था, जिन्हें पुरुषों द्वारा धर्मों और विचारधाराओं के बीच लड़ा जाना था।
"अमर उजाला " के पंकज शुक्ल ने फिल्म को लव जिहाद की दाहकता को दर्शाती फिल्म के रूप में सराहा है और ५ में से ३ स्टार दिए हैं।. "दैनिक जागरण" के मनोज वशिष्ठ ने फिल्म की कहानी की तारीफ करते हुए फिल्म को ५ में से ३ स्टार रेटिंग दिए हैं। साथ ही अदा शर्मा के अभिनय की भी तारीफ की गयी। "IMDB" में यूजर रेटिंग १० में से ७.४ प्राप्त हुयी हैं। "इंडिया टाइम्स" में अभिषेक श्रीवास्तव ने रेटिंग्स ५ में से ३ दी हैं तथा अपने रिव्यु में अदा शर्मा पर विचार प्रदर्शित करते हुए कहा हैं कि एक विचारोत्तेजक फिल्म में एक बहादुर और मार्मिक प्रदर्शन देती हैं। "महाराष्ट्र टाइम्स" के अभिषेक खुले ने ५ में से ३. ५ रेटिंग्स देकर कहा हैं कि निर्माता, निर्देशक दावा कर रहे हैं कि उन्होंने कुछ उदाहरणों के साथ तथ्यों को पेश किया है. सच-झूठ को छोड़कर, यह उत्कृष्ट कृति प्रस्तुति, कहानी सेटिंग, छायांकन और संवाद के संदर्भ में निर्देशक के वांछित प्रभाव को प्रभावी ढंग से प्राप्त करती है। "रेडियो मिर्ची" ने रिव्यु दिया हैं कि द केरला स्टोरी' एक ऐसी फिल्म है जो एक मुद्दे के विभिन्न पहलुओं पर प्रकाश डालती है। और अधिकतर, ऐसी फिल्में विचार के लिए भोजन और प्रतिबिंब के लिए समय प्रदान करती हैं। "ए बी पी लाइव" के अमनदीप नारंग ने ५ में से ३ स्टार रेटिंग्स दी और कहा हैं  द केरला स्टोरी 'एक फीचर फिल्म है जो केरल राज्य की सच्ची घटनाओं से प्रेरित है और कासरगोड के एक बेहद मासूम दिखने वाले शहर में इस तरह की घटनाओं से प्रभावित तीन महिलाओं की दुर्दशा की कल्पना करती है।
बॉक्स ऑफ़िस
इस फिल्म ने अपने रिलीज के पहले दिन भारत में ₹८.०३ करोड़ की कमाई की। इस फिल्म ने गार्डियंस ऑफ़ द गैलेक्सी वॉल्यूम 3 को कमाई के मामले में पछाड़ दिया जो उसी दिन रिलीज हुई थी और ₹७ करोड़ ही कमा पाई। ऐसे में यह फिल्म २०२३ में भारत में पांचवीं सबसे बड़ी ओपनर बन गई है। ३ जून २०२३ तक, फिल्म ने ₹२७५.८६ करोड़ भारत में और ₹ ११.९३ करोड़ विदेशों में; ₹ २८७.७९ करोड़ के विश्वव्यापी सकल संग्रह के साथ, २०२३ की दूसरी सबसे अधिक कमाई करने वाली हिंदी फिल्म बन गई। फिल्म ने उत्तरी भारत में अच्छा प्रदर्शन किया, लेकिन दक्षिण में खराब प्रतिक्रिया के कारण केवल औसत दर्जे की देखी।
मैगाबाइट
1 मैगाबाइट = 1024 बाइट X 1024 बाइट = 1024 किलोबाइट
करीब 1000, 000 बाइट
जीमेल
जीमेल गूगल द्वारा प्रदान की जाने वाली एक निःशुल्क ईमेल सेवा है। 2019 तक, विश्व भर में इसके 1.5 अरब सक्रिय उपयोगकर्ता थे। एक उपयोगकर्ता साधारणतः एक वेब ब्राउज़र या आधिकारिक मोबाइल अनुप्रयोग में जीमेल का उपयोग करता है। गूगल पीओपी और आईएमएपी प्रोटोकॉल के माध्यम से ईमेल क्लायण्ट के उपयोग का भी समर्थन करता है।
मैगाबाइट
इसे MB भी लिख्ते है।
जीमेल
2004 में अपने आरम्भ के समय, जीमेल ने प्रति उपयोगकर्ता एक गिगाबाइट की संग्रहण क्षमता प्रदान की, जो उस समय पेश किए गए अपने प्रतिस्पर्धियों की तुलना में काफी अधिक थी। आज, सेवा 15 गिगाबाइट संग्रहण के साथ आती है। उपयोगकर्ता संलग्नक सहित आकार में 50 मैगाबाइट तक के ईमेल प्राप्त कर सकते हैं, जबकि वे 25 मेगाबाइट तक के चित्र भेज सकते हैं। बड़ी फ़ाइलें भेजने के लिए, उपयोगकर्ता गूगल ड्राइव से फ़ाइलें संदेश में सम्मिलित कर सकते हैं। जीमेल में एक इंटरनेट फोरम के समान एक खोज -उन्मुख इण्टरफ़ेस और एक "वार्तालाप दृश्य" है। एजैक्स को जल्दी अपनाने के लिए जालस्थल विकासकों के बीच यह सेवा उल्लेखनीय है।
गूगल के मेल सर्वर कई उद्देश्यों के लिए स्वचालित रूप से ईमेल की जांच करते हैं, जिसमें स्पैम और मैल्वैर को फ़िल्टर करना और ईमेल के आगे संदर्भ-संवेदनशील विज्ञापन जोड़ना शामिल है। असीमित डेटा प्रतिधारण, तृतीय पक्षों द्वारा निगरानी में आसानी, अन्य ईमेल प्रदाताओं के उपयोगकर्ताओं द्वारा जीमेल पतों पर ईमेल भेजने पर नीति से सहमत नहीं होने, और गूगल के बदलने की संभावना पर चिंताओं के कारण गोपनीयता अधिवक्ताओं द्वारा इस विज्ञापन अभ्यास की काफी आलोचना की गई है। अन्य गूगल डेटा उपयोग के साथ जानकारी को संयोजित करके गोपनीयता को और कम करने की इसकी नीतियाँ। कम्पनी मुद्दों से संबंधित मुकदमों का विषय रही है। गूगल ने कहा है कि ईमेल उपयोगकर्ताओं को अपने ईमेल को स्वचालित प्रसंस्करण के अधीन होने की "अनिवार्य रूप से अपेक्षा" करनी चाहिए और यह दावा करना चाहिए कि सेवा संभावित रूप से संवेदनशील संदेशों के आगे विज्ञापनों को प्रदर्शित करने से मना करती है, जैसे कि नस्ल, धर्म, लिंग अभिविन्यास, स्वास्थ्य या वित्तीय विवरणों का उल्लेख करने वाले। जून 2017 में, गूगल ने विज्ञापन उद्देश्यों के लिए प्रासंगिक जीमेल सामग्री के उपयोग को समाप्त करने की घोषणा की, इसके बजाय इसकी अन्य सेवाओं के उपयोग से एकत्रित डेटा पर निर्भर किया।
भंडारण
आजकल जीमेल सेवा 7250 एमबी (MB) से अधिक मुफ्त का भंडारण प्रदान करता है उपयोगकर्ता 10 जीबी (यूएस $ 20 प्रति वर्ष) से 400 GB (यूएस $ 500 प्रति वर्ष) का अतिरिक्त भंडारण किराये पर ले सकते हैं (जो पिकासा वेब एल्बम (Picasa Web Albums) और जीमेल के बीच बंटा है).
1 अप्रैल 2005 को जीमेल की पहली सालगिरह पर गूगल ने 1 जीबी से वृद्धि की घोषणा करते हुए कहा कि " गूगल सदैव लोगों को अधिकाधिक भंडारण क्षमता देगा"
अप्रैल 2005 में जीमेल के इंजीनियर रोब सियेम्बोर्सकी ने कहा कि जब तक गूगल के सर्वरों पर पर्याप्त जगह है तब तक भंडारण क्षमता बढ़ती रहेगी. 12 अक्टूबर 2007 को, गूगल ने भंडारण गणक को 5.37 ऍमबी प्रति घंटे तक बढ़ा दिया।
लगभग एक सप्ताह बाद, यह गणक घटकर वापस 1.12 ऍमबी प्रति घंटे तक कर दिया गया। 4 जनवरी 2008 को, यह गणक घटकर 3.35 ऍमबी प्रति दिन अथवा 0.14 ऍमबी प्रति घंटे हो गया.अक्टूबर 2008 से, यह गणक घटकर 353.9 केबी प्रति दिन तक चला गया।
जीमेल प्रयोगशाला
5 जून 2008 को प्रस्तुत की गई जीमेल प्रयोगशाला की सुविधाएँ उपयोगकर्ताओं को जीमेल के नए अथवा प्रयोगात्मक सुविधाओं उदाहरणार्थ महत्वपूर्ण ई मेल संदेश को बुकमार्क करना, विशेष रूप से निर्मित कीबोर्ड शॉर्टकट या खेल अत्यादी की अनुमति देता है।
प्रयोक्ता प्रयोगशाला की सुविधाओं को चयनात्मक सक्षम या अक्षम कर सकते हैं और इनमें से प्रत्येक के बारे में प्रतिक्रिया दे सकते हैं। इन नई सुविधाओं के बारे में उपयोगकर्ता के निवेश को प्राप्त करके जीमेल के इंजिनियर उनमें सुधार कर सकते हैं और तय भी कर सकते हैं कि कौन सा लोकप्रिय हैं और नियमित रूप से जीमेल में सुविधाओं के विकास के लायक है। प्रयोगशाला की सभी सुविधाएँ प्रयोगात्मक हैं तथा किसी भी समय अन्त किए जा सकते हैं। प्रयोगशाला की सुविधाओं को केवल जीमेल के अंग्रेजी भाषा इंटरफ़ेस में इस्तेमाल किया जा सकता है
10 दिसम्बर 2008 को, जीमेल ने अपनी एकीकृत चैट के माध्यम से एसएमएस संदेश के लिए समर्थन जोड़ा गया।
28 जनवरी 2009 को, जीमेल ने ऑफ़लाइन उपयोग के लिए एकीकरण के माध्यम से अपने गूगल औजार (Google gears) से समर्थन जोड़ा.
स्पैम निस्पंदक
जीमेल की स्पैम निस्पंदक (spam filter) सुविधाएँ एक समुदाय चालित (community-driven) प्रणाली है: जब कोई उपयोगकर्ता एक ईमेल पर स्पैम (spam) का निशान लगता है तो यह प्रणाली को जानकारी प्रदान करता है तथा सभी जीमेल उपयोगकर्ताओं के लिए इसी प्रकार के अागामी संदेशों को पहचानने में मदद करता है।
भाषा समर्थन
मार्च 2015 तक, जीमेल इंटरफ़ेस 72 भाषाओं का समर्थन करता है, जिनमें शामिल हैं: अरबी, बास्क, बल्गेरियाई, कैटलन, चीनी (सरलीकृत), चीनी (पारंपरिक), क्रोएशियाई, चेक, डेनिश, डच, अंग्रेजी (यूके), अंग्रेजी (यूएस), एस्टोनियाई, फिनिश, फ्रेंच, जर्मन, ग्रीक, गुजराती, हिब्रू, हिंदी, हंगेरियन, आइसलैंडिक, इंडोनेशियाई, इतालवी, जापानी, कन्नड़, कोरियाई, लातवियाई, लिथुआनियाई, मलय, मलयालम, मराठी, नॉर्वेजियन (बोकमाल), उड़िया, पोलिश, पंजाबी, पुर्तगाली (ब्राजील), पुर्तगाली (पुर्तगाल), रोमानियाई, रूसी, सर्बियाई, सिंहल, स्लोवाक, स्लोवेनियाई, स्पेनिश, स्वीडिश, तागालोग (फिलिपिनो), तमिल, तेलुगु, थाई, तुर्की, यूक्रेनी, उर्दू, वियतनामी, वेल्श और ज़ुलु।
भाषा इनपुट शैलियाँ
अगस्त 2014 में, जीमेल पहला प्रमुख ईमेल प्रदाता बन गया, जिसने उपयोगकर्ताओं को लैटिन वर्णमाला के बाहर के उच्चारण चिह्नों और अक्षरों वाले पतों से ईमेल भेजने और प्राप्त करने की अनुमति दी।
इंटरफ़ेस
जीमेल इंटरफ़ेस (Gmail interface) सभी वेबमेल (webmail) प्रणालियों में अनूठा है जिसके कई कारण हैं। इसके खोज-उन्मुख विशेषताओं के अधिकांश उपयोगकर्ता रहे हैं और ईमेल प्रबंधन के लिये इसका 'वार्तालाप दृश्य' इंटरनेट फोरम (Internet forum) के समान है
जीमेल में हिन्दी समर्थन
जीमेल हिन्दी एवं इण्डिक यूनिकोड समर्थन के मामले में सर्वोत्तम ईमेल सेवा मानी जाती है। साथ ही इसमें हिन्दी में मेल लिखने के लिये गूगल का लिप्यन्तरण औजार अन्तर्नि्र्मित है जिसकी मदद से बिना किसी अन्य टूल के हिन्दी में ईमेल लिखी जा सकती है।
इतिहास
जीमेल परियोजना गूगल विकासकर्ता पॉल बुछेइत (Paul Buchheit) द्वारा सार्वजनिक करने की घोषणा के कई वर्षों पहले शुरू किया गया था शुरू में केवल गूगल के कर्मचारी इस ईमेल का आंतरिक इस्तेमाल कर सकते थे। अंततः 1 अप्रैल 2004 को गूगल ने जनता के लिए जीमेल की घोषणा की।
डोमेन नाम
गूगल द्वारा जीमेल.कॉम के अधिग्रहण से पहले यह डोमेन नाम (domain name) garfield.com नामक एक मुक्त ईमेल सेवा द्वारा प्रयोग किया जाता था जो कॉमिक स्ट्रिप (comic strip)गारफ़ील्ड (Garfield) का वेबसाइट था एक अलग डोमेन में जाने के बाद, उस सेवा को बाद में बंद कर दिया गया।